**Beszámoló a 2024. évi férfimissziói szolgálatról**

Az év elején megkerestem a férfikörök vezetőit, hogy milyen lehetőségek lennének az év során. Több gyülekezetben is voltam, Pápán, Győrszentivánon, Bőnyön ahol alkalomtól függően a férfimisszió fontosságáról beszéltem. Meglátogattam és áhítatot tartottam a sárvári, a szombathelyi és a várpalotai férfikörben. Utána baleset miatt némi szünetem volt.

Ebben az évben is folytatódott a lelki túrák sorozata. Erre Tatabányán került sor az evangélikus templomban Schermann Gábor helyi lelkész tartott nyitó áhítatot. Utána jómagam tartottam előadást a Szentlélekről és a vele való találkozás életet megváltoztató jelentőségéről. Élénk beszélgetés alakult ki amelyben a helyi és az ország különbözö részeiből résztvevők elmondták hitre jutásuk körülményeit. Ezután került sor az un. lelki túrára, amelynek során a a Vértesben a Turul-madár szobor környékén vándoroltunk. Ez kettes csoportokban történt lehetőleg olyanokkal akik nem ismerték egymást és ennek során a Szentlélek működésének megtapasztalásáról beszélgethettek. A nap második felében volt még egy Petanque verseny. Végül Magassy Zoltán áhítatával fejeztük be a napot.

Az Országos Férfimissziói Nap szeptember 28-n volt mintegy 60 résztvevővel Szombathelyen, ahol egyházunk legnagyobb, jól szervezett férfiköre működik.

A nyitó áhítatot Pethő Attila sárvári lelkész tartotta. Steindl Papp Judit lelkésznő köszöntötte a résztvevőket és bemutatta a gyülekezetet. Ezután Baranyay Csaba esperes tartott előadást: Férfimissziói mozgalmak a finn evangélikus egyházban címmel. A vetített képes előadás jól bemutatta az ottani mozgalmak sokféleségét.

Ezután szintén sokakat érdeklő előadás következett: A lelki és testi egészség összefüggései egy lelkész és egy orvos szemével. Franko Mátyás tatai lelkész és felesége dr. Nagy Erzsébet orvos előadásában. Ebből megtudhattuk, hogy az egészséges lélek mennyire fontos. Itt is sok kérdés és hozzászólás volt. Az iskolában elköltött közös ebéd után volt a hagyományos Petanque bemutató és próba ami mindig nagyon népszerű közösségépítő módszer.

Napközben megérkezett az MTVA evangélikus stábja és felvételeket készített a férfinapról. Utána az ókori Savaria emlékeit, köztük keresztény helyeket néztünk meg a helyi múzeum igazgatójának vezetésével. A délutáni előadást Drüszler Ferenc tanácsos tartott: Milyen veszélyek fenyegetik ma a kereszténységet? címmel. A Bp. pesterzsébeti férfikör korábbi vezetője szemléletes példákon az anyagiak odaszánásán, a családi életen és a gyülekezeti élet fontosságán keresztül hívta fel a figyelmet arra, hogy milyen veszélyek vannak amik eltántorítják az embereket az Istennek tetsző élettől. A Fórumon a férfikörök vezetői beszámoltak az előző évben végzett munkájukról. Riczinger Péter pedig a Johanneumban és a helyi férfikörben végzett munkájáról számolt be. E sorok irója elmondta, hogy milyen események voltak a férfimisszióban. A befejező áhítatot Gyarmati István ny. sárvári lelkész tartotta. Jó hangulatban hitben megerősödve tért haza mindenki.

Nap közben az MTVA stábja riportokat készített több férfikör vezetővel és velem is.

Kezeltem a férfimisszió Fb-oldalát is.

Győr, 2025. február 20.

Koháry Ferenc férfi referens